Noitapiiri

Noitapiiri (The Secret Circle) on yhdysvaltalainen The CW Television Networkin televisiosarja, joka perustuu L. J. Smithin samannimiseen romaanisarjaan. Televisiosarjan ensiesitys oli 15. syyskuuta 2011. Sarja oli aluksi suosittu, mutta kauden jälkipuoliskolla katsojaluvut putosivat ja 11. toukokuuta 2012 – päivä päätösjakson esittämisen jälkeen – The CW ilmoitti lopettavansa sarjan. Suomessa sarjaa alettiin esittää MTV3:lla 10. huhtikuuta 2014.

Sarja kertoo 16-vuotiaasta Cassie Blakesta (Britt Robertson), joka muuttaa äitinsä kuoleman jälkeen isoäitinsä luokse kuvitteelliseen Chance Harborin pikkukaupunkiin Washingtonissa. Cassie tutustuu nopeasti uusiin ystäviin, joilla paljastuu olevan salaisuus: he kaikki ja Cassie ovat noitia. Yhdessä he ovat ryhmä. Yhdessä ryhmä alkaa selvittää, miten heidän vanhempansa kuolivat nuorten ollessa vielä pikkulapsia.

Hahmot
HUOM! Sisältää juonipaljastuksia.

Ryhmän jäsenet

Cassie Blaken (Britt Robertson) äidin, Amelia, kuoltua, tyttö palaa entiseen kotikaupunkiinsa Chance Harboriin, josta he olivat lähteneet Cassien isän kuoltua. Cassie tapaa viisi muuta nuorta, jotka ovat noitia. Hänelle kerrotaan, että hän on noita. Cassie alkaa vihata ajatusta, että hän olisi noita, mutta lopulta hyväksyy asian. Nuoret muodostavat noitaryhmän, joka yhdistää heitä taialla. Cassie ja Adam, joka on myös ryhmässä, tuntevat alusta saakka vetävät toisiaan puoleensa. Heidän suhteensa on vaikea, mutta Adamin isä sanoo heidän rakkautensa olevan kirjoitettu tähtiin. Cassie ja Adam laukaisevat kirouksen, joka liittyy heidän rakkauteensa ja vaarantaa koko ryhmän. He juovat liemen, joka lopettaa heidän rakkautensa toisiinsa, mutta liemi toimii vain Adamiin. Cassie omaa paljon voimia, ja koko ryhmä alkaa vähän pelätä. Cassie saa tietää, että hänen isänsä John Blacwell on pimeän taikuuden velho ja että hän on elossa. John tulee kaupunkiin ja alkaa muodostaa sidettä tyttärensä kanssa. Ryhmä saa tietää, että John:illa on toinenkin lapsi ryhmässä, Diana Meade, joka on siis Cassien sisarpuoli. Cassie tajuaa isänsä käyttävän ryhmää hyväkseen ja Cassie ja Diana yhdessä tappavat tämän. 

Adam Conant (Thomas Dekker) on yksi ryhmän kuudesta jäsenestä. Adamin äiti on kuollut. Hän asuu kahdestaan isänsä, Ethanin kanssa ja heillä on kahvila rannalla. Adam alkaa tuntea vetoa Cassieta kohden, vaikka seurustelee Diana Meaden kanssa. Adam auttaa Cassieta voimiensa löytämisessä. Vetovoima Cassien ja Adamin välillä vaikeuttaa hänen suhdettaan Dianan kanssa ja Diana lopettaa suhteen. Adam päästyään erosta yli alkaa seurustelemaan Cassien kanssa, mutta se ei kestä pitkään. Heidän rakkautensa on kirous ja siksi he ottavat lientä, joka lopettaa heidän rakkautensa ja poistaa muistot heidän tunteistaan toisiinsa. Adam tulee mustasukkaiseksi toiselle ryhmän miespuoliselle jäsenelle, Jake Amstrongille, joka viihtyy Cassien kanssa. Adam näkee Jaken muutenkin uhkana. Ajan myötä hän alkaa luottaa Jakeen. 

Faye Chamberlain (Phoebe Tonkin) on vapaamielinen noita, joka käyttää voimiaan vastuuttomasti ja itsekkäästi. Fayen isä on kuollut ja hän asuu kahdestaan äitinsä Dawnin kanssa. Faye viihtyy yleensä parhaan kaverinsa Melissa Glaserin kanssa. Hän ei usko, että Diana Meade ansaitsee johtaa ryhmää ja halveksii tätä suuresti. Aluksi hän kieltäytyy liittymästä ryhmään. Fayella on suhde Jake Amstrongiin, joka on alkanut jo ennen sarjan alkua. He erosivat ja Jake lähti kaupungista. Kesken sarjan Jake palaa ja Faye ja Jake palaa yhteen. Faye paheksuu Cassien kykyä käyttää voimiaan yksin, kun yleensä ryhmässä, tarvitsee toisen auttamaan. Kauden lopussa ryhmä puretaan ja Faye pystyy taas käyttämään voimiaan yksin ja on innoissaan tästä. 

Diana Meade (Shelley Hennig) on alussa ryhmän johtaja. Dianan äiti on kuollut. Tytöllä isä, Charles, jonka kanssa asuu. Diana on Cassien kanssa hyvät ystävät, vaikka Cassie tunteekin vetovoimaa Dianan poikaystävään Adam Conantiin. Diana on ensimmäinen ryhmästä, joka löytää voimansa. Adamin isä kertoo Wake jaksossa Adamin ja Cassien suhteen olevan kirjoitettu tähtiin ja tyttö menee lopettamaan suhteensa Adamiin. Diana alkaa etsiä uusia suhteita ja aloittaa Melissa Glaserin serkusta, Holdenista. Se kestää vain hetken ja sitten hän löytää Grantin, joka on normaali heppu Australiasta. Diana saa tietää olevansa John Blackewellin lapsi ja näin Cassien siskopuoli. John omistaa mustaa voimaa, joka periytyy, mutta Diana kieltäytyy käyttämästä suuria voimiaan. Hän siskonsa kanssa tappaa Johnin, koska heille paljastui hänen käyttävän heitä hyväkseen pahoilla voimilla. Diana jättää kaupungin sarjan lopussa Grantin kanssa. 

Melissa Glaser (Jessica Parker Kennedy) on neljäs ryhmän tyttö. Hänen äitinsä on kuollut. Hän on Faye Chamberlainin hyvä ystävä ja Nick Amstrongin tyttöystävä. Tyttö on lojaali ryhmälle, mutta tekee asiat yleensä Fayen hyväksi. Kun Nick kuolee Melissa murtuu ja vetäytyy muiden seurasta käyttäen huumeita. Paljastuu, että Diana on Melissan entinen paras kaveri. Kun Faye oli tullut Melissa lopetti suhteensa Dianaan. Kun Melissa melkein kuolee huumeitten yliannostukseen hän alkaa olla taas sekä Fayen että Dianan ystävä. Kun hän huomaa Nickin olevankin elossa hän ei usko, että häntä ohjaa demoni, vaan lähestyy tätä. Lopulta hän tajuaa totuuden ja surmaa tämän.

Nicholas "Nick" Amstrong (Louis Hunter) on Melissa Glaserin poikaystävä. Hänellä on veli Jake Amstrong, joka asuu muualla. Nick asuu yksin, koska hänen vanhempansa ovat kuolleet. Nickin ruumiin valtasi demoni ja hänet joutui tappamaan. Demoni nosti kuitenkin hänet kuolleista ja Melissa joutui tappamaan tämän.

Jacob "Jake" Amstrong (Chris Zylka) on Nickin isoveli. Hänen vanhempansa ovat kuolleet. Kun hänen veljensä kuolee, hän palaa Chance Harboriin liittyäkseen ryhmään. Vaikka hän on noita, hän on ollut noidanmetsätäjänä, sillä halusi kostaa vanhempiensa kuoleman. Hänen tunteensa Cassieta kohtaan saivat hänet unohtamaan ryhmän tuhoamisen. Huolimatta siitä, Adam Conant, toinen ryhmän miespuolinen jäsen, edelleen kyseenalaisti Jaken motiivit. Kun noidanmetsästäjät tulevat kaupunkiin ja alkavat tuhota ryhmää, ryhmä alkaa luottamaan Jakeen. Hän alkaa seurustelemaan Faye Chamberlainin kanssa.

Muut

Charles Meade (Gale Harold) on yksi edellisen sukupolven ryhmän jäsenistä. Hän on Dianan isä, vaikka selviääkin, että hänen vaimollaan oli ollut salainen suhde John Blackwelliin ja näin Diana on Johnin lapsi. Sarjan alussa hän tappaa Amelian, Cassien äidin, että hän ja hänen ystävänsä Dawn Chamberlain saisivat Cassien houkuteltua kaupunkiin. Charles ja Dawn haluavat takaisin voimansa ja siksi he keräävät kristalleja, jotka lisäävät noidan voimia. Hän myöhemmin tappaa Nick Amstrongin, koska Nickin ruumiin oli kaapannut demoni. Hän auttaa myös Dawn:ia tappamalla Cassien isoäidin, Janen. Charles lopulta haluaa hyvittää tekonsa ja ottaa noidanmetsästäjän, Ebenin, demonit itseensä ja hukuttautuu.

Dawn Chamberlain (Natasha Henstridge) on Fayen äiti, Chance Harborin lukion rehtori sekä yksi edellisen sukupolven ryhmän jäsenistä. Vaikka hän työskentelee Charlesin kanssa tiiminä, hän on johtaja. Hän antaa Charlesin tehdä likaisen työn, kuten Amelia Blaken ja Nick Amstrongin murhaamisen. Sarjan lopussa hän tajuaa virheensä ja pelastaa tyttärensä, Melissan ja Jaken Ebenin kynsistä.

Jane Blake (Ashley Crow) on Cassie Blaken isoäiti ja Amelian äiti. Hän auttaa Cassien ryhmää pulmissa. Charles Meade tekee Janelle muistiloitsun, joka epäonnistuu. Jane muuttuu sekavaksi, sillä ei enää tunnista menneisyyttä ja nykyisyyttä. Jane joutuu hoitokotiin. Kun hän pääsee sieltä pois, Charles ja Dawn alkavat käyttää tätä hyväkseen John Blackwellin tappamisessa. Tämäkin loitsu menee pieleen ja Jane kuolee.

Ethan Conant (Adam Harrington) on Adamin isä, Boathouse Grill- ravintolan omistaja. Hän kuului edellisen sukupolven ryhmään. Hän on toipuva alkoholisti, joka aloitti juomisen Amelia Blaken kuoltua, koska rakasti tätä. Hän syytti muiden ryhmäläisten kuolemasta John Blackwelliä. Hän uskoo Conantien ja Blaken kuuluvan toisilleen. Hän sanoo asiasta Adamille ja että pahoja asioita tapahtuu, jos he ovat rakastuneita muihin, kuin toisiinsa. Ethan kertoo myös Dianalle saman asian.

Lee LaBeque (Grey Damon) on voodoon harjoittaja huumediileri. Faye tulee kysymään häneltä monta kertaa apua, jotta saisi voimansa entisiksi. Myöhemmin käy ilmi, että hän on vetänyt Fayesta voimaa koomassa olevaan tyttöystäväänsä, Evaan. Hän alkaa saada tunteita Fayea kohden ja siksi hylkää suunnitelmansa Evan herättämiseksi. Eva on kuitenkin jo herännyt ja saanut Fayen voimat. Hän lopulta suuttuu Leelle ja tappaa hänet ikä-loitsulla.

Grant (Tim Phillips) on Dianan uusi poikaystävä. Hän tulee Australiasta, eikä tule hyvin toimeen isänsä kanssa. Hän yrittää tehdä Dianaan vaikutuksen valehtelemalla omistavansa veneen, vaikka on vain osa miehistöä. Diana suuttuu ensin, kun Grant kertoo valehdelleen, mutta sitten antaa toisen tilaisuuden. Vaikka Grant tekee parhaansa suuhteessa, Diana joutuu koko ajan käymään ryhmän asioilla. Sarjan lopussa Grant ja Diana lähtevät kaupungista.

John Blackwell (Joe Lando) on Cassien ja Dianan biologinen isä ja edellisen sukupolven ryhmän jäsen. Hän omistaa tummaa magiaa, joka kulkee balcoin-suvussa. Hän palaa Chance Harboriin kadonneen medaljongin perässä, jota käytti pelastaessaan itsensä kuolemalta. Hän sanoo Cassielle haluavansa olla osa hänen elämäänsä ja että auttaa häntä hallitsemaan synkkää voimaansa. Hänen todellinen syynsä oli luoda balcoin-ryhmä, jossa olisi siis ainoastaan hänen jälkeläisiään. Hän kuolee kauden finaalissa yrittäessään tappaa kaikki noidat, jotka eivät olleet balcoin-sukua. Cassie ja Diana estävät tämän tappamalla Johnin.

Vastaanotto
Ensimmäinen jakso jakoi mielipiteet. Monet kirjoittivat lehtiin jakson olleen hyvin tehty, toiset taas päinvastaista. Jotkut jotka olivat haukkuneet sarjaa, kehuivat Phoebe Tonkinia.

Lähteet

Yhdysvaltalaiset kauhusarjat
2010-luvun televisiosarjat
Yhdysvaltalaiset fantasiasarjat
Nuortensarjat
The CW:n televisio-ohjelmat
Yhdysvaltalaiset draamasarjat